Diari Oficial de la Generalitat Valenciana


Sumari del DOGV 7861, del 30-08-2016 (2016/6648)

Resolució de 3 d'agost de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde-president de l'Ajuntament de Polop de la Marina (Alacant), per a l'autorització d'una farmaciola permanent a la urbanització l'Alberca del municipi esmentat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6648


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 3 d'agost de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde-president de l'Ajuntament de Polop de la Marina (Alacant), per a l'autorització d'una farmaciola permanent a la urbanització l'Alberca del municipi esmentat. [2016/6648]  
Vista la sol·licitud formulada per l'alcalde-president de l'Ajuntament de Polop de la Marina (Alacant), per a l'autorització d'una farmaciola permanent a la urbanització l'Alberca del municipi esmentat.  
  
Atés que en aquest nucli de població hi ha 601 habitants censats.  
  
Atés que es compleix el que preveu l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
Admetre a tràmit aquesta sol·licitud amb les indicacions següents:  
L'Ajuntament de Polop de la Marina no disposa de local per a la ubicació de la farmaciola.  
El mínim d'assistència és de 20 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la mateixa zona farmacèutica núm. 19 d'Alacant i contigus interessats en l'adjudicació de la farmaciola han de presentar en el termini màxim d'un mes, comptador a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'ordre esmentada, com també un mesurament de la distància entre l'oficina de farmàcia i el local proposat per a l'obertura de la farmaciola i, si escau, acreditació de la condició de farmàcia de viabilitat econòmica compromesa (VEC).  
La presentació de sol·licituds es pot efectuar en el Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Publiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 3 d'agost de 2016.- La directora general de Farmàcia i Productes Sanitaris: Patricia Lacruz Gimeno.